Նա դասերը սովորում է հերթական հաղորդման նկարահանումից անմիջապես հետո և մինչ պարի ստուդիա հասնելն ավարտում այն: Հետո օգտվելով մեր քաղաքի անվերջ խցանումներից` մեքենայի մեջ մի փոքր բան ուտում, այնուհետև շտապում երգի պարապմունքի… Իսկ տանը, արդեն ուշ երեկոյան, նա հավաքում է դպրոցական պայուսակն ու սպասում հաջորդ` ոչ պակաս լարված օրվան… Սա <<Հրաշալի յոթնյակ>> մանկական հիթ-շքերթի և <<Տանը մենակ>> նախագծի հաղորդավար 9-ամյա Էլիզաբեթ Դանիելյանի օրվա մի փոքրիկ դրվագն է միայն: Նրա հետ աշխատող փորձառու և ճանաչված մասնագետները նկատում են` փոքրիկ Բեթթին օժտված է անսահման հմայքով, աշխատասիրությամբ, տաղանդով, համեստությամբ, համառությամբ, բարությամբ և աննկարագրելի լույսով: Լույս, որի պայծառ ջերմությունը զգացինք նաև մենք. նախ` նրա տանը, հետո` նկարահանման տաղավարում: